**William John Paul «Liam» Gallagher** (født 21. september 1972 i Manchester, Storbritannia) er en engelsk sanger, mest kjent som tidligere vokalist i britpop-bandet Oasis fra 1991 til 2009. Etter dette var han også vokalist i bandet Beady Eye fram til bandet ble oppløst i 2014. I 2017 ga Gallagher ut sitt første soloalbum, *As You Were*, som kom på 1.-plass på den britiske albumlista. Han solgte mer enn 75 millioner med bandet oasis

Bakgrunn
--------

Gallaghers foreldre er Thomas og Margareth(Peggy), og han har to brødre; Noel og Paul. Gallagher hadde en vanskelig oppvekst og var svært aggressiv. Hans far var alkoholiker og konemishandler. Da Gallagher var 12 år tok hans mor med seg de tre guttene og rømte hjemmefra, og de har hatt lite kontakt med sin far etter det. Gallagher hadde konsentrasjonsvansker som gjorde skoletiden vanskelig og han var småkriminell fra 13-årsalderen.

Oasis (1991–2009)
-----------------

Utdypende artikkel: Oasis

Gallagher var ikke særlig interessert i musikk i skoleårene, men startet først med musikk etter skolen. Han ble med i skolekameraten Paul Arthurs band, The Rain, fordi de trengte en vokalist. Da broren Noel ble med bandet skiftet de fort til navnet «Oasis», og Noel begynte å skrive sangene. Noel hadde monopol på låtskrivingen i bandet fram til 2000, da det for første gang dukket opp en låt skrevet av Liam, «Little James», på albumet *Standing on the Shoulder of Giants*. På albumene etterpå fikk både Liam og de andre medlemmene mer plass. I 2002 ble den første singelen skrevet av Liam, *Songbird* fra albumet *Heathen Chemistry* utgitt, og kom på 2.-plass på den britiske singellista.

Forholdet mellom Liam og Noel var gjennom Oasis-tiden svært konfliktfullt. Striden mellom brødrene var gjenstand for mye medieoppmerksomhet. For eksempel ble et opptak av en verbal krangel mellom brødrene i april 1994 lekket og offentliggjort under tittelen «Wibbling Rivalry» i 1995. Under innspillingen av *(What's the Story) Morning Glory?* skjedde en episode hvor Liam tok med seg en folkemengde fra en pub i nærheten inn i studio, noe som førte til en intens slåsskamp mellom brødrene. Det var striden mellom brødrene som etterhvert kvelte det som var Storbritannias største band på 1990-tallet. I 2009 forlot Noel bandet for godt etter en backstage-krangel med Liam, og bandet ble oppløst for godt. 

Liam Gallagher

Beady Eye og solokarriere (siden 2009)
--------------------------------------

Etter Noel forlot Oasis, fortsatte Liam og de øvrige Oasis-medlemmene under navnet Beady Eye. De utga sitt første album, *Different Gear, Still Speeding*, i 2011, og et nytt album, *BE*, i 2013. Beady Eye fikk ikke samme suksess som Oasis, til tross for at albumene solgte relativt godt i Storbritannia. I oktober 2014 oppløste Liam Beady Eye for å satse på en solokarriere. Liams første soloalbum, *As You Were*, ble utgitt 6. oktober 2017.

Liam har flere ganger uttrykt ønske om å gjenforene Oasis, men Noel har hittil nektet på at dette kommer til å skje. Forholdet mellom brødrene er fortsatt svært dårlig, og begge brødrene har kommet med en rekke nedsettende uttalelser om hverandre i media.

Privatliv
---------

I 1995 møtte Gallagher skuespilleren Patsy Kensit som da var gift med Jim Kerr. Hun skilte seg fra Kerr og giftet seg med Gallagher 7. april 1997. De har en sønn, Francis Lennon, (født 13. september 1999, men kun ett år etter fødselen ble de skilt. Omtrent på denne tiden møtte Gallagher sangeren Nicole Appleton (som før dette hadde hatt et forhold til Robbie Williams) fra gruppen All Saints. De giftet seg i 2000 og fikk sønnen Gene sammen. De ble skilt i 2014. I tillegg har Gallagher en datter, Molly, med sangeren Lisa Moorish.

I løpet av 2000-tallet har Gallagher levd en mer forsiktig livsstil. Han har kuttet ned et stort alkohol- og narkotikaforbruk han hadde tidligere.

Diskografi
----------

### Som soloartist

#### Studioalbum

* *As You Were* (2017)
* *Why Me? Why Not.* (2019)
* *MTV Unplugged (Live at Hull City Hall)* (2020)
* *C'mon You Know* (2022)

#### Singler

* *Wall of Glass* (2017)
* *Chinatown* (2017)
* *For What It's Worth* (2017)
* *Greedy Soul* (2017)
* *Come Back to Me* (2017)
* *Paper Crown* (2018)
* *I've All I Need* (2018)
* *Shockwave* (2019)
* *The River* (2019)
* *Once* (2019)
* *One of Us* (2019)
* *Now That I've Found You* (2019)
* *Gone* (2020)

### Med Oasis

#### Studioalbum

* *Definitely Maybe* (1994)
* *(What's the Story) Morning Glory?* (1995)
* *Be Here Now* (1997)
* *Standing on the Shoulder of Giants* (2000)
* *Heathen Chemistry* (2002)
* *Don't Believe the Truth* (2005)
* *Dig Out Your Soul* (2008)

#### Konsertalbum

* *Familiar to Millions* (2000)

#### Singler skrevet av Liam Gallagher

* *Little James* (2000)
* *Songbird* (2002)
* *I'm Outta Time* (2008)

### Med Beady Eye

* *Different Gear, Still Speeding* (2011)
* *BE* (2013)

Referanser
----------

1. ↑   Gemeinsame Normdatei, besøkt 27. april 2014[Hentet fra Wikidata]
2. ↑   GeneaStar, GeneaStar person-ID gallagherwi[Hentet fra Wikidata]
3. ↑   ČSFD, ČSFD person-ID 46430[Hentet fra Wikidata]

Eksterne lenker
---------------

* Offisielt nettsted Rediger på Wikidata

* (en) Liam Gallagher – kategori av bilder, video eller lyd på Commons Rediger på Wikidata

* (en) Liam Gallagher – galleri av bilder, video eller lyd på Commons Rediger på Wikidata
* (en) Liam Gallagher på Internet Movie Database Rediger på Wikidata

* (en) Liam Gallagher hos The Movie Database Rediger på Wikidata
* (en) Liam Gallagher på Apple Music Rediger på Wikidata

* (en) Liam Gallagher på Discogs Rediger på Wikidata

* (en) Liam Gallagher på MusicBrainz Rediger på Wikidata

* (en) Liam Gallagher på Spotify Rediger på Wikidata

* (en) Liam Gallagher på Songkick Rediger på Wikidata

* (en) Liam Gallagher på Genius — sangtekster Rediger på Wikidata

* (en) Liam Gallagher på AllMusic Rediger på Wikidata
* Liam Gallagher på Twitter Rediger på Wikidata

* Liam Gallagher på Facebook Rediger på Wikidata

* Liam Gallagher på Facebook Rediger på Wikidata

* Liam Gallagher på Instagram Rediger på Wikidata

* Liam Gallagher på YouTube Rediger på Wikidata

* Liam Gallagher på Myspace Rediger på Wikidata

* Liam Gallagher på TikTok Rediger på Wikidata

 Wikiquote: Oasis#Liam Gallagher – sitater

* Oasisinet, offisiell Oasis nettsted (engelsk)
* Oasis News, nyheter, anmeldelser og turnenyheter (engelsk)
* Oasis Fanatic, stor Oasisdatabase (engelsk)
* Stop Crying Your Heart Out, nettsted for fans (engelsk) Arkivert 22. november 2021 hos Wayback Machine.

  


| * v
* d
* r
Oasis |
| --- |
| Medlemmer | **Liam Gallagher**· **Noel Gallagher**· **Gem Archer**· **Andy Bell**· **Chris Sharrock**  Tony McCarroll **·** Paul «Bonehead» Arthurs **·** Paul «Guigsy» McGuigan **·** Alan White **·** Zak Starkey |
| Album | 

|  |  |
| --- | --- |
| Studioalbum | *Definitely Maybe* **·** *(What's the Story) Morning Glory?* **·** *Be Here Now* **·** *Standing on the Shoulder of Giants* **·** *Heathen Chemistry* **·** *Don’t Believe the Truth* **·** *Dig Out Your Soul* |
| Demo-er og EP-plater | *From Wishes to Eternity* **·** *End of an Era* |
| Samlealbum | *The Masterplan* **·** *Stop the Clocks* |

 |
| DVD-er og filmer | *Live by the Sea* **·** *…There and Then* **·** *Familiar to Millions* **·** *Definitely Maybe – The DVD* **·** *Lord Don't Slow Me Down* |

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Geni **·** WikiTree **·** VIAF **·** GND **·** LCCN **·** ISNI **·** BNF **·** BNF (data) **·** NKC **·** BBC Things **·** Munzinger **·** MusicBrainz **·** Discogs **·** AllMusic
 |